Buurman red seun se lewe na hy in swembad valŉ 12-jarige seun het ŉ tweede kans op lewe gekry nadat hy amper verdrink het in ŉ swembad by sy huis in Crystal Park in Benoni. ŉ Woordvoerder van ER24, Derrick Banks, sê die voorval met omstreeks 15:00 Sondagmiddag plaasgevind. Hy sê die seun is deur familielede uit die swembad getrek waarna ŉ buurman opgedaag het en mond-tot-mond-asemhaling toegepas het. Banks sê die seun was vir langer as vyf minute onder die water en dat die buurman met sy vinnige optrede die seun se lewe gered het. Die seun is na ŉ plaaslike hospitaal geneem vir verdere behandeling.